Държавен вестник, бр. 61, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  61
наказанието е лишаване от свобода от десет 
до двадесет години, конфискация и лишаване 
от право по чл. 37, ал. 1, т. 6, 7 и 9.
(3) „Финансови средства или други иму­
щества за финансиране на тероризъм“ по 
смисъла на ал. 1 са всякакви активи, финан­
сови, икономически ресурси, материална или 
нематериална облага, движима или недви­
жима собственост, независимо от начина на 
придобиване, документи или инструменти, 
включително в електронна или цифрова форма, 
доказващи право на собственост или интерес, 
средства, банкови кредити, пътнически чеко­
ве, банкови чекове, парични преводи, акции, 
ценни книжа, облигации, менителници или 
акредитиви, лихви, дивиденти или друг доход 
или стойност, начислени или генерирани от 
такива средства, които потенциално могат да 
бъдат използвани за получаване на средства, 
стоки или услуги.
(4) Предметът на престъплението се от­
нема в полза на държавата, а когато липсва 
или е отчужден, се присъжда неговата рав­
ностойност.
Чл. 114п. (1) Който образува или ръководи 
група или организация, която си поставя за 
цел извършването в страната или в чужбина 
на престъпления по тази глава, се наказва с 
лишаване от свобода до дванадесет години.
(2) Който участва в такава група или ор­
ганизация, се наказва с лишаване от свобода 
до десет години.
(3) Когато групата или организацията си 
поставя за цел извършването на престъпление 
по чл. 114а, ал. 1 или 2, чл. 114б, чл. 114д или 
чл. 114и, наказанието е:
1. по ал. 1 – лишаване от свобода от десет 
до двадесет години;
2. по ал. 2 – лишаване от свобода от пет 
до дванадесет години.
(4) Участник, който доброволно се предаде 
на властта и разкрие всичко, което му е из­
вестно за организацията или групата, когато е 
извършено някое от престъпленията, за които 
тя е създадена, и с това улесни разкриването 
и доказването им, се наказва при условията 
на чл. 55.
(5) Не се наказва участник, който добро­
волно се предаде на властта и разкрие групата 
или организацията, преди да е извършено 
друго престъпление по тази глава.
Чл. 114р. (1) Който се закани с престъпле­
ние по чл. 114а, чл. 114б, ал. 1 – 3, чл. 114г, 
ал. 1 – 5, чл. 114д или чл. 114е се наказва с 
лишаване от свобода до три години, с проба­
ция или с глоба.
(2) Който се закани да извърши друго 
престъпление по тази глава и това заканване 
би могло да предизвика основателен страх за 
осъществяването му, се наказва с лишаване 
от свобода от една до четири години.
(3) Ако деянието е извършено от лице, 
което ръководи или образува група или орга­
низация по чл. 111 или чл. 114п, наказанието 
е лишаване от свобода от две до осем години.
Чл. 114с. (1) Длъжностно лице или член на 
екипаж на кораб или на въздухоплавателно 
средство, който с цел да избави от наказа­
телно преследване или от наказание лице, 
извършило престъпление по тази глава, про­
тивозаконно го спомогне да пътува на борда 
на въздухоплавателно средство или на кораб, 
без да се е споразумял с това лице, преди да е 
извършило самото престъпление, се наказва за 
лично укривателство на терорист с лишаване 
от свобода до пет години, но не с по-тежко 
наказание от предвиденото за укривания.
(2) Деецът не се наказва, ако е съпруг, 
низходящ, възходящ, брат или сестра на ук­
ривания и съпруг на такова лице.
Чл. 114т. Длъжностно лице, което знае, 
че се върши престъпление по тази глава и 
не съобщи за това на властта, се наказва с 
пробация и с глоба до десет хиляди лева.
Допълнителна разпоредба
Чл. 114у. (1) За престъпления по тази глава 
съдът постановява и лишаване от права по 
чл. 37, ал. 1, т. 6 – 10, като може да наложи 
и конфискация на част или на цялото иму­
щество на виновния.
(2) Имуществото на дееца, предназначено 
за извършване на престъпления по тази глава, 
се отнема в полза на държавата, а ако липс­
ва или е отчуждено, се присъжда неговата 
равностойност.“
§ 10. В чл. 116, ал. 1, т. 1 думите „или на 
лице, ползуващо се с международна защита“ 
се заличават.
§ 11. В чл. 131, ал. 1, т. 1 думите „или на 
лице, ползуващо се с международна защита“ 
се заличават.
§ 12. В чл. 142, ал. 2 т. 4 се отменя. 
§ 13. В чл. 142а, ал. 3 т. 2 се отменя.
§ 14. Член 143а се изменя така:
„Чл. 143а. (1) Който залови или задържа 
някого като заложник, чието освобождаване 
поставя в зависимост от изпълнението на 
определено условие от страна на юридическо 
или на физическо лице, се наказва с лишаване 
от свобода от една до осем години.
(2) Когато:
1. са задържани две или повече лица;
2. деецът заплаши, че ако условието му не 
бъде изпълнено, ще упражни спрямо заложни­
ка насилие извън случаите по чл. 114б, ал. 2, 
т. 2, и условието е поставено за изпълнение 
пред група лица, 
наказанието е лишаване от свобода от две 
до десет години.
(3) Когато деянието е извършено от длъж­
ностно лице при или по повод изпълнение 
на службата му или от лице, което действа 
по поръчение или в изпълнение на решение 
на организирана престъпна група, на група 
или организация по чл. 321а, наказанието е:
1. в случаите по ал. 1 – лишаване от сво­
бода от две до десет години;
2. в случаите по ал. 2 – лишаване от сво­
бода от пет до дванадесет години.“
§ 15. В чл. 144 ал. 2 се изменя така: